stanford-oval/wikipedia huggingface dataset:
I24NEWS
תוכניות ומגישים > לוח שידורים

לוח השידורים של הערוץ:
"המהדורה המרכזית": מהדורת החדשות המרכזית המשודרת בימים ראשון עד חמישי בהגשת מירי מיכאלי ודניאל רוט-אבנרי
"מהדורת סוף השבוע": מהדורת החדשות המרכזית של סוף השבוע בהגשת מיכל רבינוביץ׳
"קבינט שישי": מהדורת החדשות המרכזית של יום שישי בערב בהגשת נוה דרומי
"המהדורה המוקדמת": תוכנית אקטואליה יומית, משודרת בימים ראשון עד חמישי בשעה שבע בערב. החל מפברואר 2025 מגיש התוכנית הוא שרון גל
"מדד גלבוע": תוכנית צרכנות, נדל"ן וכלכלה, משודרת בימים ראשון עד חמישי בשעה שש בערב. מגיש התוכנית הוא ניב גלבוע.
"מהדורת חמש": תוכנית אקטואליה יומית, משודרת בימים ראשון עד חמישי בשעה חמש בערב. מגישת התוכנית היא אלי הוכנברג.
"חדר החדשות": מבזקי אקטואליה יומיים בני חצי שעה, כל שעה עגולה, בהגשת כתבי חברת החדשות של הערוץ. התוכנית משודרת בין השעות 6:00 - 12:00.
"מהדורת הצהריים": תוכנית אקטואליה המשודרת בימים ראשון עד חמישי משעה 12:00 - 15:00. התוכנית משודרת בהגשת שרון ניסים.
"הישראלים": תוכנית אקטואליה-פוליטית לילית לסיכום אירועי היום המשודרת משעה תשע וחצי עד השעה עשר וחצי. מגיש התוכנית הוא אורי קואל.
"המועדון העסקי": תוכנית עסקים, יזמות והשקעות; בהגשת רועי הסל וטל שנהב.
"הערביסטים": תוכנית שבועית המשודרת במוצאי שבת וביום חמישי בלילה, לסיקור העולם הערבי בדגש על המזרח התיכון, בהגשת צבי יחזקאלי.
תוכניות ומגישים > לוח שידורים > כתבים ופרשנים

בין העיתונאים ואנשי התקשורת שהצטרפו ל-i24NEWS:
מירי מיכאלי מגישה את המהדורה המרכזית
מיכל רבינוביץ' מגישה את מהדורת השבת
צבי יחזקאלי מגיש הערביסטים
נוה דרומי מגישה את מהדורת שישי
דניאל רוט-אבנרי מגישה את המהדורות המרכזיות
שרון גל מגיש את המהדורה המוקדמת
אלי הוכנברג מגישה את רצועת השעה חמש
ניב גלבוע מגיש את התוכנית מדד גלבוע
אורי קואל מגיש מחליף למהדורות המרכזיות ואת התוכנית הישראלים.
טל שנהב מגיש את התוכנית המועדון העסקי
דסק מדיני: גיא עזריאל
דסק פוליטי: נדב אלימלך
דסק צבא וביטחון: דור כהן, מתי ענבר
פרשן לענייני צבא: יוסי יהושוע
דסק העולם הערבי: אסף גיבור (ראש דסק), צבי יחזקאלי, לירן אהרוני, עלי וואקד, אדהם חביבאללה, ברוך ידיד
דסק חדשות החוץ: יאנה סוריאדנה (ראש דסק), נטלי הוויט, רון צור
דסק כלכלה וצרכנות: עדי כהן, ספיר לוי
דסק תרבות: סיון סיסאי, ולרי אבקסיס
כתבי משטרה, משפט ופלילים: משה שטיינמץ
כתבי משטרה, משפט ופלילים: לי עייש
פרשן לענייני משפט: אבישי גרינצייג
כתבת לענייני בריאות ורווחה: נעמה קדוש
כתבת לענייני חינוך: מעין וילצ'יק-שגב
כתב מדיני - עמיחי שטיין
כתב ספורט: יונתן רגב
כתב לענייני דתות:קובי דהן
כתבת לענייני איכות חיים: הדס הרט סיני
כתבים אזוריים: ארנולד נטייב (דרום), ינון שלום יתח (ירושלים ויהודה ושומרון), אוריה קשת (צפון)
כתבים בעולם: סיריל עמר (אירופה), אואן אלתרמן (אמריקה), יגאל רביד (ארצות הברית), מייק וגנהיים (וושינגטון), בנג'מין פטרובר (פריז)
הערות שוליים

↑  אלכסנדר כץ, לקראת ההשקה של ערוץ החדשות של דרהי: ערוץ i24news חושף טריילר ראשון, באתר אייס
↑  דוד ורטהיים‏, שחקן חדש: פטריק דרהי יקים ערוץ חדשות בעברית, באתר וואלה, 2 בינואר 2024
↑   יהושע בריינר ונתי טוקר, תחקיר "הארץ": כך שינה ערוץ i24 את פניו כדי לקבל רישיון לשדר בעברית, באתר הארץ, 28 בנובמבר 2019
↑  מאיה גדש, ‏i24 עולה לאוויר: תאריך ההשקה, האפיק והכוכבים שיהיו, באתר מעריב אונליין, 26 ביוני 2024
↑  אמיר טייג, "אל ג'זירה הישראלית": דרהי מקים ערוץ חדשות בינלאומי, באתר TheMarker‏, 25 ביוני 2012
↑   גילי איזיקוביץ, i24news - חדשות או תעמולה?, באתר הארץ, 21 ביולי 2013
↑  לי-אור אברבך, ‏לוסי אהריש עוזבת את ערוץ i24NEWS, באתר גלובס, 19 בינואר 2016
↑  רן בוקר, ערוץ i24news יתחיל לשדר הערב מישראל, באתר ynet, 17 ביולי 2013
↑  ערוץ החדשות i24news הושק רשמית, באתר כלכליסט, 6 בנובמבר 2013
↑  דוד אברהם‏, על רקע הצרת צעדיו בישראל: i24news יקים ערוץ בספרדית, באתר וואלה, 1 בפברואר 2015
↑  i24NEWS channels in the US, Channels, I24news (באנגלית)
↑  דוד אברהם‏, מכה ל-i24news: נדחתה בקשתו לשדר בישראל, באתר וואלה, 18 באוגוסט 2014
↑  לי-אור אברבך, ‏ערוץ i24NEWS נערך לשידור בישראל: פנה לוועדת פילבר, באתר גלובס, 9 בדצמבר 2015
↑   נתי טוקר, החוק למען פטריק דרהי: 24 ח"כים הניחו הצעת חוק לשידור i24 news בישראל, באתר TheMarker‏, 22 במרץ 2016
↑  אלירן מלכי, ערוץ החדשות i24 של פטריק דרהי בדרך לטלוויזיה בישראל, באתר כלכליסט, 22 במאי 2016
↑  נועה פרייס‏, אושרה הצעת חוק שתסדיר את עלייתו לאוויר של i24news בישראל, באתר וואלה, 22 במאי 2016
↑  גדעון אלון, אושר בכנסת: ערוץ i24news יוכל לשדר גם בישראל, באתר ישראל היום, 30 במאי 2017
↑  נועה פרייס‏, ערוץ i24news מגיע לארצות הברית: ישדר חדשות מניו יורק, באתר וואלה, 29 בינואר 2017
↑  דוד ורטהיים‏, i24NEWS החל לשדר בישראל; "הערוץ הרביעי יהיה בעברית", באתר וואלה, 29 באוגוסט 2018
1 2  מערכת ישראל היום, מזרח תיכון חדש: ערוץ i24NEWS באיחוד האמירויות, באתר ישראל היום, 21 ביוני 2021
↑  i24news מגיע למרוקו: פותח שני סניפים ברבאט ובקזבלנקה, באתר וואלה, 31 במאי 2022
↑   יסמין גואטה, פטריק דרהי מוציא אל הפועל את התוכנית להקמת ערוץ חדשות בעברית, באתר TheMarker‏, 2 בינואר 2024
↑  עדיאל איתן מוסטקי, תחנת i24 news של פטריק דרהי תקים ערוץ חדשות בעברית, באתר כלכליסט, 2 בינואר 2024
↑  שירה יום טוב, מכה לחדשות 13: צבי יחזקאלי בעזיבה דרמטית לטובת i24News, באתר אייס, 30 באפריל 2024
↑  שירה יום טוב, מערוץ 14 ל-i24News: כוכבת הפטריוטים מצטרפת לערוץ החדש, באתר אייס, 7 במאי 2024
↑  גיל משעלי, ‏חוזר לטלוויזיה: הג'וב החדש של אלירז שדה, באתר ‏מאקו‏, 26 במאי 2024
1 2  גיא עזרא, ‏מינוי דרמטי: הפרשן הבכיר מצטרף לערוץ החדש, באתר "סרוגים", 16 ביוני 2024
↑  דוד ורטהיים‏, קריאה בצרפת להחרים את i24NEWS: "ערוץ שתמך בזוועות שבוצעו בעזה במשך 11 חודשים", באתר וואלה, 18 בספטמבר 2024
↑  מיקי לוין, ‏גוי של שבת: בהיעדר ערוץ 14, נתניהו יכול להיות מרוצה מ-i24NEWS, באתר מעריב אונליין, 6 ביולי 2024
↑  ניר וולף, "קבינט שישי" ב-i24NEWS: אולי רק בבית משפחת נתניהו התחלף הערוץ לראשונה בערב שבת, באתר ישראל היום, 7 ביולי 2024
↑  גלית חתן, ‏"שליחות חדשה": צבי יחזקאלי עוזב את רשת 13 ומצטרף ל-i24NEWS, באתר גלובס, 30 באפריל 2024
| --- | --- |
בקרת זהויות :  NLI: 987012747876005171
האחשדרפנים המערביים

| --- | --- |

 
 שטח משוער של האחשדרפנים המערביים (35–415) בסביבות 350 לספירה.
 ממשל
 משטר:  מלוכה
 ראש המדינה:  אחשדרפן
 שפה נפוצה:  פאלי (כתב חרושתי (אנ') סנסקריט, פראקריט (כתב בראהמי)
 עיר בירה:  אוג'יין באריגזה (אנ') מינאגרה (אנ')
 גאוגרפיה
 יבשת:  אסיה
 היסטוריה
 הקמה:   
 תאריך:  35
 פירוק:   
 תאריך:  415
 ישות קודמת:  שושלת סאטווהאנה
 ישות יורשת:  ממלכת גופטה שושלת וקאטאקה
 דמוגרפיה
 דת:  הינדואיזם בודהיזם
 
האחשדרפנים המערביים או הקשאטראפים המערביים (בראהמי: , "מהאקשאטראפה", מילולית "אחשדרפנים גדולים") היו שליטים הודו-סקיתים (אנ') (סאקה) של החלקים המערביים והמרכזיים של הודו (המשתרעים מסאוראשטרה (אנ') בדרום ועד מאלווה במזרח; בימינו בתחומי המדינות סינד, גוג'ראט, מהאראשטרה, ראג'סטאן ומאדהיה פראדש), בשנים 35–415 לספירה. האחשדרפנים המערביים היו בני זמנם של הקושאנים ששלטו בחלק הצפוני של תת-היבשת ההודית, וייתכן שהיו ואסלים של הקושאנים. הם גם היו בני זמנם של המלכים משושלת סאטווהאנה ששלטו במרכז הודו. הם נקראים בהיסטוריוגרפיה המודרנית "האחשדרפנים המערביים" על מנת להבדיל אותם מ"האחשדרפנים הצפוניים (אנ')", ששלטו בחבל פנג'אב ובמתורה (אנ') עד המאה ה-2 לספירה.
כוחם של האחשדרפנים המערביים החל לדעוך במאה ה-2 לספירה לאחר ששליטי הסאקה הובסו על ידי הקיסר גאוטמיפוטרה סטאקרני (אנ') משושלת סאטווהאנה. לאחר מכן התחדשה ממלכת סאקה, אך בסופו של דבר הובסה על ידי הקיסר צ'אנדראגופטה השני (אנ') מאימפריית גופטה במאה ה-4 לספירה.
שם

הם נקראים האחשדרפנים המערביים בניגוד ל"האחשדרפנים הצפוניים (אנ')", ששלטו בחבל פנג'אב ובאזור מתורה (אנ'), כדוגמת המלך רג'ובולה (אנ'), וממשיכיו תחת הקושאנים, ה"אחשדרפן הגדול" קהאראפאלנה וה"אחשדרפן" ונאספארה.
אף על פי שהם קראו לעצמם "אחשדרפנים" על מטבעותיהם, מה שהוביל לכינוי המודרני שלהם "אחשדרפנים מערביים", תלמי בחיבורו גאוגרפיה (אנ') מהמאה ה-2 עדיין כינה אותם "הודו-סקיתים". המילה קשאטראפה (Kṣatrapa) מקורה במקור זהה למילה אחשדרפן ושניהם צאצאי המילה בשפת מדי xšaθrapāvan, שפירושו משנה למלך או מושל של מחוז, ולפי ג'ון מרשל, משמעות המילה קשאטראפה היא המשנה למלך של "מלך המלכים". התואר של ה"מהאקשטראטפה" או "האחשדרפן הגדול" ניתן לאחשדרפן השולט, ותואר הקשאטראפה ניתן ליורש העצר. האחשדרפנים המערביים היו ידועים גם להודים בכינוי "סאקה".
התואר קשאהראטה (Kṣaharāta) שעל פיו עיצבו את עצמם האחשדרפנים המערביים הוא גזירה של המונח *xšaθrapati בשפת סאקה (אנ'), שפירושו "אדון המדינה", וכנראה היה שם סאקה נרדף לתואר ההודי שאטראפה, שבעצמו הושאל משפת מדי האיראנית.
הסאקה של מערב הודו דיברו בשפת הסאקה, הידועה גם בשם חוטאנית שהעדות העתיקה ביותר שלה התגלתה באגן טארים.
היסטוריה > התפשטות ראשונה: שושלת קשאהראטה (המאה הראשונה לספירה)

משערים שהאחשדרפנים המערביים התחילו עם שושלת קשאהראטה קצרת-הימים (הנקראת גם צ'האהראדה, קהאראטה או קהאקהראטה בהתאם למקורות). המונח קשאהראטה מוכר גם מכתובת לוח הנחושת מתכסילא משנת 6 לספירה, שהלל את השליט ההודו-סקיתי ליאקה קוסולה (אנ'). הכתובת של נאשיק של השנה ה-19 של ואסישתיפוטרה פולומאווי (אנ') מזכירה גם את גזע הקהאקהארטאוואסה, או קשאהראטה.
השליט הקדום ביותר משושלת קשאהראטה שיש לגביו עדויות הוא אבהיראקה, שמטבעותיו הנדירים ידועים. ירש אותו בהומאקה (אנ'), אביו של נהאפנה (אנ'), שהשתמש במטבעותיו רק בתואר אחשדרפן, ולא בתואר של ראג'ה או ראנו (מלך). שלטונו של נהאפנה מתוארך במקורות שונים ל-24–70 לספירה, 66–71 לספירה, או 119–124 לספירה, לפי אחד ממטבעותיו, הנושאים סמלים בודהיסטיים, כגון גלגל שמונה צלעות (דהרמאצ'קרה), או האריה היושב על כותרת עמוד, ייצוג של עמוד אשוקה.
נהאפנה ירש אותו, והפך לשליט חזק מאוד. הוא כבש חלקים מאימפריית סאטווהאנה במערב ובמרכז הודו. נהאפנה שלט על מאלווה, דרום גוג'ראט וצפון קונקן, מבהארוץ' (אנ') לסופארה (אנ') ולמחוזות נאשיק ופונה. באותה תקופה, האזור שמצפון-מערב לאחשדרפנים המערביים בבלוצ'יסטן נשלט על ידי הפראטאראג'ה (אנ'), ישות הודית-פרתית (אנ'), בזמן שהקושאנים הרחיבו את האימפריה שלהם בצפון.
חתנו, הסאקה אושוואדאטה (אנ') (נשוי לבתו דקשמיטרה), ידוע מכתובות בנאשיק ובקרלה וג'ונאר (אנ') (מערות מנמודי (אנ'), כתובת משנת 46) כמשנה למלך של נהפאנה, ששלט בחלק הדרומי של הטריטוריה שלו.
נהאפנה יסד את המטבעה שבה נטבעו מטבעות הכסף של הקשאטראפים.
בסביבות שנת 120 לספירה, ידוע שהאחשדרפנים המערביים סייעו לאוטאמבהאדרים (אנ') על מנת להדוף מתקפה של המלאוואים (אנ'), שאותם הם הביסו בסופו של דבר. הטענה מופיעה בכתובת במערות נאשיק, של אושוואדאטה, המשנה למלך נהאפנה:
...ובפקודת האדון הלכתי לשחרר את הצ'ף של האוטאמבהאדרים, שהיה נצור במשך עונת הגשמים על ידי המלאים, ואותם מלאים ברחו מהשאגה בלבד (של התקרבותי) כביכול, וכולם הפכו לשבויים של לוחמי האוטאמבהאדרים.
היסטוריה > התפשטות ראשונה: שושלת קשאהראטה (המאה הראשונה לספירה) > תמיכה בדתות הודיות

כתובת חשובה הקשורה לנהאפנה בצ'איטיה הגדולה במערות קרלה מראה את תמיכתו בבודהיזם ובהינדואיזם:
הַצלָחָה!! מאת אושוואדאטה, בן דינאקה וחתנו של המלך, הקשאהראטה, הקשאטראפה נהאפנה, שנתן שלוש מאות אלף פרות, שתרם מתנות של זהב וטירתה (אנ') על נהר בנאסה, אשר נתן לדוואות (אנ') ולבראהמאנים (אנ') שישה עשר כפרים, אשר בטירתה פרבהסה הטהורה נתנו שמונה נשים לבראהמאנים, ואשר גם האכילו מדי שנה מאה אלף בראהמאנים - ניתן לכפר קראג'יקה לתמיכתו בסגפנים המתגוררים במערות בוואלורקה ללא כל הבדל של כת או מוצא, לכל מי שישמור על הווארשה.
היסטוריה > התפשטות ראשונה: שושלת קשאהראטה (המאה הראשונה לספירה) > בניית מערות בודהיסטיות

האחשדרפנים המערביים ידועים בבנייה והקדשה של מערות בודהיסטיות רבות במרכז הודו, במיוחד במהאראשטרה ובגוג'ראט. משערים כי נהאפנה שלט לפחות 35 שנים באזור קרלה, ג'ונאר ונאשיק, מה שאפשר לו מספיק זמן לעבודות הבנייה שם.
ידועות כתובות רבות במערות, שנעשו על ידי משפחת נהאפנה: שש כתובות במערות נאשיק, כתובת אחת במערות קרלה ואחת על ידי שר של נהפאנה במערות מנמודי (אנ') בג'ונאר (אנ'). במקביל, יוואנה (אנ'), יוונים או הודים-יוונים (אנ'), השאירו כתובות על תרומות גם במערות נאשיק, מערות קרלה, לניאדרי (אנ') ומנמודי.
היסטוריה > התפשטות ראשונה: שושלת קשאהראטה (המאה הראשונה לספירה) > בניית מערות בודהיסטיות > אולם צ'איטיה הגדול במערות קרלה

במיוחד, מתחם מערות צ'איטיה של מערות קרלה, הגדולות בדרום אסיה, נבנה והוקדש בשנת 120 לספירה על ידי שליט האחשדרפנים המערביים נהאפנה.
הצ'איטיה הגדולה במערות קרלה
אולם מערת הצ'איטיה הגדולה בקרלה (120 לספירה)
שורה ימנית של עמודים
תקרת הצ'איטיה
כותרות עמודים
כתובת תרומה של יוואנה (אנ') ("הודי-יווני") בשם ויטאסמגהאטה
היסטוריה > התפשטות ראשונה: שושלת קשאהראטה (המאה הראשונה לספירה) > בניית מערות בודהיסטיות > מערה מס' 10 של נאשיק, "נהאפנה ויהארה"

חלקים ממערות נאשיק, המכונות גם מערות פנדאוולני, נחצבו גם בתקופת נהאפנה.
הכתובות של מערה מס' 10 במערות נאשיק ליד נאשיק, מגלות שבשנים 105–106 לספירה, האחשדרפנים הביסו את שושלת סאטווהאנה, ולאחר מכן חתנו של הקשאטרפה נהפאנה ובנו של דיניקה - אושוואדאטה (אנ') תרם 3,000 מטבעות זהב עבור מערה זו. לאוכל וללבוש של הנזירים. אשתו של אושוואדאטה (בתו של נהאפנה), דקשמיטרה תרמה גם היא מערה אחת עבור הנזירים הבודהיסטים. מערה 10 – "נהאפנה ויהארה", מערה מרווחת עם 16 חדרים.
מערות נאשיק, מערה מספר 10
חזית
מרפסת
פנים
צ'איטיה וצ'אטרות
כתובת
שתי כתובות במערה 10 מזכירות את הבנייה ואת המתנה של המערה כולה לסנגהה מאת אושוואדאטה, הסאקה החתן והמשנה למלך של נהאפנה:
הַצלָחָה! אושוואדאטה, בנו של דיניקה, חתנו של המלך נהאפנה, הקשאהראטה הקשאטראפה, (...) בהשראת הדת (האמיתית), בגבעות טריראסמי בגובארדהאנה, גרם ליצירת המערה הזו ולבורות המים הללו.
הַצלָחָה! בשנת 42, בחודש וסאחה, העניק אושוואדאטה, בנו של דיניקה, חתנו של המלך נהאפנה, הקשאהראטה הקשאטראפה, מערה זו לסנגהה באופן כללי...
על פי הכתובות, אושוואדאטה העניק תרומות וכבש שטחים שונים בשם חותנו. הוא בנה מקומות מחסה, גנים ומכלי מים בבהארוקאצ'צ'הא (בהארוץ' (אנ')), דשאפורה (מנדסור (אנ') במאלווה), גובארדהאנה (אנ') (ליד נאשיק) ושורפראגה (סופארה (אנ')).
היסטוריה > התפשטות ראשונה: שושלת קשאהראטה (המאה הראשונה לספירה) > בניית מערות בודהיסטיות > כתובת ג'ונאר

כתובת הקדשה במתחם לניאדרי (אנ') של מערות ג'ונאר (אנ') (כתובת מס' 26 במערה VI של קבוצת המערות בהימאסנקר), מזכירה מתנת ראש ממשלתו של נהאפנה איימה ב"שנת 46":
המתנה הראויה... של איימה מהווצ'האסגוטרה, ראש ממשלתו של המלך מהאקשטראפה האדון נהאפנה
היסטוריה > התפשטות ראשונה: שושלת קשאהראטה (המאה הראשונה לספירה) > סחר בינלאומי: הפריפלוס של הים האריתריאי

נהאפנה מוזכר בפריפלוס השיוט בים האריתריאי בשם נמבאנוס, כשליט סביב עיר הנמל באריגזה (אנ'):
מעבר למפרץ בראקה (אנ') נמצא זה של באריגזה (אנ') וחופי מדינת אריאקה (אנ'), שהיא תחילתה של ממלכת נמבאנוס ושל הודו כולה. אותו חלק ממנו השוכן בפנים הארץ וצמוד לסקיתיה נקרא אביריה (אנ'), אבל החוף נקרא סירסטרן (אנ'). זוהי ארץ פורייה, המניבה חיטה ואורז ושמן שומשום וחמאה מזוקקת, כותנה ואת הבדים ההודיים העשויים ממנה, מהסוגים הגסים יותר. הרבה מאוד בקר רועה שם, והגברים הם בעלי שיעור קומה וצבעם שחור. המטרופולין של ארץ זו הוא מינאגרה (אנ'), ממנה שולחים הרבה בד כותנה לבאריגזה.
תחת האחשדרפנים המערביים, היה נמל באריגזה אחד המרכזים העיקריים של הסחר הרומי עם הודו (אנ'). הפריפלוס מתאר את הסחורות הרבות שהוחלפו:
מיובאים לעיירת השוק הזו (באריגזה), יין, עדיף איטלקי, גם נחושת, בדיל, ועופרת; אלמוגים וטופז מלאודיקאה (אנ') וערביה; בגדים דקים ומיני נחותים מכל הסוגים; חגורות בצבע בהיר ברוחב אמה; לבנה, דבשה, זכוכית צור, ריאלגר (אנ'), אנטימון, מטבע זהב וכסף, שיש עליו רווח כאשר מחליפים אותם בכסף הארץ; ומשחה, אבל לא מאוד יקר ולא הרבה. ועבור המלך מובאים לאותם מקומות כלי כסף יקרים מאוד, נערים מזמרים, עלמות יפות להרמון, יינות משובחים, בגדים דקים מארוגים משובחים ומשחות מובחרות. מיוצאים מהמקומות האלה נרד (אנ'), קושט (אנ'), שרף עץ המור (אנ'), שנהב, אגט קרנליאן, אטד, בד כותנה מכל הסוגים, בד משי, בד חלמית, חוטים, פלפל ארוך ועוד דברים אחרים שמביאים לכאן מעיירות השוק השונות. השטים לעיר השוק הזו ממצרים עושים את ההפלגה בערך בחודש יולי.
סחורות הגיעו בכמויות גם מאוג'יין, בירת האחשדרפנים המערביים:
בפנים הארץ ממקום זה ומזרחה, נמצאת העיר הנקראת אוזנה, בעבר בירה מלכותית; מהמקום הזה מגיעים כל הדברים הנחוצים לרווחת הארץ לבאריגזה, ודברים רבים למסחר שלנו: אגט וקרנליאן, מלמלות הודיות ובדי חלמית, והרבה בדים רגילים.
כמה אוניות הושקו גם בבאריגזה, לייצא סחורות מערבה על פני האוקיינוס ההודי:
נהוג לצייד אוניות גם מהמקומות שמעבר לים זה, מאריאקה ובאריגזה, מביאות לעיירות השוק הרחוקות הללו את התוצרת של מקומותיהם; חיטה, אורז, חמאה מזוקקת, שמן שומשום, בד כותנה וחגורות ודבש מהקנה הנקרא סכרי. חלקן מפליגות במיוחד לעיירות השוק הללו, ואחרות מחליפות את מטעניהן תוך כדי הפלגה לאורך החוף.
היסטוריה > התפשטות ראשונה: שושלת קשאהראטה (המאה הראשונה לספירה) > סחר בינלאומי: הפריפלוס של הים האריתריאי > פומפיי לקשמי

פסלון הודי, פומפיי לקשמי (אנ'), נמצא בהריסות פומפיי ומשערים כי הוא תוצאה של יחסי מסחר בין הודו לרומא במאה ה-1 לספירה.[40] קיימת אפשרות שהפסל מצא את דרכו מערבה בתקופת שלטונו של נפאהנה, מלך האחשדרפנים המערביים באזור בהוקארדן (אנ'), ונשלח לרומא מנמל באריגזה.
היסטוריה > התפשטות ראשונה: שושלת קשאהראטה (המאה הראשונה לספירה) > תבוסה על ידי גאוטמיפוטרה סטאקרני

נהאפנה ואושוואדאטה הובסו בסופו של דבר על ידי המלך החזק גאוטמיפוטרה סטאקרני (אנ') משושלת סאטווהאנה. גאוטמיפוטרה גרש את הסאקה ממאלווה וממערב מהאראשטרה, ואילץ את נהאפנה לסגת מערבה לגוג'ראט. ניצחונו ידוע מהעובדה שגאוטמיפוטרה הטביע מחדש רבים ממטבעותיו של נהאפנה (מטמון כזה נמצא בג'וגלתמבי, מחוז נאשיק),) וכי הוא טען לניצחון עליהם בכתובת במערה מס' 3 של מערות נאשיק. בנאשיק:
... שהרס את הגאווה והשחצנות של הקשטרייה; שהשמיד את הסאקה (האחשדרפנים המערביים), היאוואנים (הממלכה היוונית של הודו) והפהלאווים (הממלכה הפרתית של הודו (אנ')),... שהכחיד את משפחת קהאקהארטה (משפחת קשהאהארטה של נהאפנה); שהחזיר את תהילתו של גזע הסאטווהאנה.
היסטוריה > התפשטות ראשונה: שושלת קשאהראטה (המאה הראשונה לספירה) > קולוניזציה של ג'אווה וסומטרה

נראה שהקולוניזציה ההודית של האיים ג'אווה וסומטרה התרחשה בתקופת האחשדרפנים המערביים. ייתכן שאנשים ברחו מתת-היבשת בשל העימותים שם. כמה אגדות יסוד של ג'אווה מתארות את מנהיג המתיישבים כאג'י סאקה (אנ'), נסיך מגוג'ראט, בתחילת תקופת סאקה (אנ') (שהוא גם תקופת ג'אווה).
היסטוריה > שושלת קרדמאקה, משפחת קסטאנה (מאה 1–4)

שושלת חדשה, שנקראה שושלת בהאדראמוקהה או קרדמאקה, הוקמה על ידי ה"אחשדרפן" קסטאנה (אנ'). התיארוך לגבי קסטאנה אינו בטוח, אך רבים מאמינים ששלטונו החל בשנת 78 לספירה, ובכך הפך אותו למייסד תקופת סאקה (אנ'). זה תואם עם העובדה שצאצאיו (שידוע לנו שהשתמשו בתקופת סאקה על מטבעותיהם וכתובותיהם) ישתמשו בתאריך המייסד שלהם כעידן. קסטאנה היה אחשדרפן של אוג'יין באותה תקופה. פסל שנמצא במתורה יחד עם פסלים של הקיסרים קנישקה ווימה טקטו (אנ') מאימפריית קושאן, ונושא את השם "שסטאנה" מיוחס לעיתים קרובות לקסטאנה עצמו, מה שגרם להשערה שקסטאנה עשוי היה להיות וסאל של הקושאנים. לעומת זאת, כתובת רבאטק (אנ') טוענת גם לשליטה של הקושאנים על שטח של האחשדרפנים המערביים (על ידי אזכור שליטת קושאן על הבירה אוג'יין) בתקופת שלטונו של קנישקה (בקירוב 127–150 לספירה).
היסטוריה > שושלת קרדמאקה, משפחת קסטאנה (מאה 1–4) > הטריטוריה תחת קסטאנה

הטריטוריה של האחשדרפנים המערביים בתקופת קסטאנה מתוארת בהרחבה על ידי הגאוגרף תלמי בחיבורו "גאוגרפיה", שם הוא מגדיר אותם כ"הודו-סקיתים". הוא מתאר את הטריטוריה הזו כמתחילה מפטאלנה (כינוי יווני לאזור שכיום הוא סינד) במערב, עד אוג'יין במזרח ("אוזנה-רג'יה טיאסטני", "אוזנה/אוג'יין, בירת המלך קסטאנה"), ומעבר לבאריגזה בדרום.
יתרה מכך, האזור שנמצא בסמוך לחלקה המערבי של הודו, נקרא אינדוסקיתיה. חלק מאזור זה סביב שפך הנהר (אינדוס) הוא פטאלנה, שמעליו נמצאת אביריה. זה שנמצא על שפך האינדוס ומפרץ קנתיקולפוס נקרא סירסטרנה (אנ'). (...) באי שנוצר על ידי הנהר הזה נמצאות הערים פנטאלה, ברבאריה (אנ'). (...) אזור לאריקה באינדוסקיתיה ממוקם מזרחה מהביצה הסמוכה לים, שבה ממערב לנהר נמדוס נמצא מרכז המסחר בעיר הפנימית של באריגזה. בצד המזרחי של הנהר (...) אוזנה-רג'יה טיאסטני (...) מינאגרה (אנ').
היסטוריה > שושלת קרדמאקה, משפחת קסטאנה (מאה 1–4) > רודראדמן הראשון (130–150 לספירה) > ניצחון נגד סאטווהאנה

בסביבות שנת 130 לספירה, רודראדמן הראשון (אנ'), נכדו של קסטאנה (אנ'), נטל לעצמו את התואר "מהאקשאטראפה" ("האחשדרפן הגדול"), והגן על ממלכתו מפני שושלת סאטווהאנה. הסכסוך בין רודראדמן לסאטווהאנה הפך כל כך ארוך ויקר, שכדי להכיל את הסכסוך, הוחלט על מערכת נישואים על ידי מתן בתו של רודראדמן למלך סאטווהאנה וסיסתיפוטרה סטאקרני (אנ'). הכתובת המתייחסת לנישואים בין בתו של רודראדמן לווסיסתיפוטרה סטאקרני מופיעה במערה בקנהרי (אנ'):
של המלכה... של סטאקרני וסיסתיפוטרה המהולל, צאצאית מהגזע של מלכי קרדמאקה, (ו) בתו של המהאקשאטראפה רו(דרא)....... .........של השר סטראקה, בור מים, המתנה הראויה.
עם זאת, נמשך מצב המלחמה בין האחשדרפנים המערביים ושושלת סאטווהאנה, ורודראדמן הראשון הביס את צבא סאטווהאנה פעמיים בסכסוכים אלה, הוא חס על חייו של וסיסתיפוטרה סטאקרני בשל הברית המשפחתית שלהם:
רודראדמן (...) שהשיג דיווח טוב משום שהוא, אף על פי שניהל קרב הוגן פעמיים, הביס לחלוטין את סטאקרני, אדון דקשינאפאטה, בגלל קרבת הקשר ביניהם, לא הרס אותו.
רודראדמן השיב לממלכתו את כל השטחים הקודמים שהוחזקו על ידי נהאפנה, כנראה למעט האזורים הדרומיים של פונה ונאשיק (השרידים האפיגרפיים בשני האזורים הללו באותה תקופה הם אך ורק משושלת סאטווהאנה):
רודראדמן (...) שהוא אדון כל אקרוונטי המזרחי והמערבי (אקארה (אנ'): מזרח מאלווה ואוונטי (אנ'): מערב מאלווה), מדינת אנופה (כיום במאדהיה פרדש), אנארטה, סאוראשטרה (אנ'), סוואבהרה (צפון גוג'ראט), מארו (מרוואר (אנ')), קצ'צ'ה (קוטץ') (אנ'), סינדהו-סאבוירה (מחוזות סינד ומולטאן), קוקורה (מזרח ראג'פוטנה), אפארנטה ("גבול מערבי" – צפון קונקן), נישאדה (אנ') (שבט ילידי, מאלווה וחלקים ממרכז הודו) ושטחים אחרים שנרכשו בגבורה שלו, העיירות, השווקים והחלקים הכפריים שבהם לעולם אינם מוטרדים על ידי שודדים, נחשים, חיות בר, מחלות וכדומה, שבהם כל הנתינים קשורים אליו, (ו) היכן שבאמצעות כוחו אובייקטים של (דת), עושר והנאה (מושגים כראוי).
היסטוריה > שושלת קרדמאקה, משפחת קסטאנה (מאה 1–4) > רודראדמן הראשון (130–150 לספירה) > ניצחון נגד היאודהיה

מאוחר יותר, הכתובת בסלע ג'ונאגד (בערך 150 לספירה) של רודראדמן הראשון הכירה בעוצמתם הצבאית של בני היאודהיה "שלא נכנעו כי הם היו גאים בתוארם "גיבורים בקרב הקשטריות", לפני שהסבירה שהם היו בסופו של דבר נכבשו על ידי רודראדמן הראשון.
רודרדראמן ידוע במתן חסות לאמנויות. ידוע שהוא כתב שירה בסנסקריט הטהור ביותר, והפך אותה לשפת החצר שלו. שמו מוזכר בכתובת ליד אגם סודהארשיני.
בחצרו היה סופר יווני בשם יוואנסווארה ("אדון היוונים"), שתרגם מיוונית לסנסקריט את יוואנאג'טאקה (אנ') ("דברי היוונים"), חיבור אסטרולוגי והחיבור הקדום ביותר בסנסקריט של הודו בהורוסקופיה.
היסטוריה > שושלת קרדמאקה, משפחת קסטאנה (מאה 1–4) > רודראדמן הראשון (130–150 לספירה) > ג'יוואדאמן (178–181 לספירה, 197–198 לספירה)

המלך ג'יוואדמאן הפך למלך בשנת מאה של תקופת סאקה (אנ') (מקביל לשנת 178 לספירה). שלטונו אינו מתועד אחרת, אך הוא השליט הראשון של האחשדרפנים המערביים שהחל לטבוע את תאריך ההטבעה על מטבעותיו, תוך שימוש בספרות של הכתב הבראהמי מאחורי ראשו של המלך. יש לעובדה זו ערך רב לתארך בדיוק את תקופת שלטונם של שליטי האחשדרפנים המערביים, ולהבהיר בצורה מושלמת את הכרונולוגיה והרצף ביניהם, שכן הם מזכירים גם את קודמם בתפקיד במטבעותיהם. לפי מטבעותיו, נראה שג'יוואדמאן שלט פעמיים, פעם אחת בין תקופת סאקה 100 ל-103 (178–181 לספירה), לפני שלטונו של רודראסימהה הראשון (אנ'), ופעם אחת בין תקופת סאקה 119 ל-120 (197–198 לספירה).
היסטוריה > שושלת קרדמאקה, משפחת קסטאנה (מאה 1–4) > רודראדמן הראשון (130–150 לספירה) > רודראסימהה הראשון (180–197)

כתובת של רודראסימהה הראשון (אנ') (178–197) נמצאה בסטקהדי במחוז שג'אפור (אנ'), מתוארכת לתקופת סאקה (אנ') 107, כלומר 185 לספירה, המאשרת את התפשטות האחשדרפנים המערביים מזרחה באותו תקופה. ישנה גם כתובת מוקדמת יותר הקשורה לשלטון סאקה באוג'יין, וכן כתובת מאוחרת יותר, כתובת קנאקרהה, הקשורה לשלטון סאקה באזור וידישה (אנ'), סאנצ'י ואראן (אנ') בתחילת המאה ה-4.
היסטוריה > שושלת קרדמאקה, משפחת קסטאנה (מאה 1–4) > רודראדמן הראשון (130–150 לספירה) > האחשדרפן הגדול רופיאמה (המאה השנייה לספירה)

עמוד של מצבת זיכרון עם הכתובת "מהאקשאטראפה קומארה רופיאמה" המתוארכת למאה השנייה התגלה בפאוני (אנ') שבאזור וידארבהה (אנ'), באזור הצפון-מזרחי הקיצוני של מהאראשטרה. אף על פי שאחשדרפן גדול זה אינו מוכר ממטבעות, עמוד זיכרון זה מסמן את ההיקף הדרומי של כיבושי האחשדרפנים המערביים, הרבה מעבר לגבול המסורתי של הנהר נרמאדה (אנ'). השימוש במילה "קומארה" עשוי גם לומר שרופיאמה היה בנו של אחשדרפן גדול, במקום להחזיק בתואר בעצמו.
היסטוריה > שושלת קרדמאקה, משפחת קסטאנה (מאה 1–4) > אובדן השטחים הדרומיים לשושלת סאטווהאנה (סוף המאה ה-2 לספירה)

השליט יאג'נה סרי סטאקרני (אנ') (170–199 לספירה) משושלת סאטווהאנה של דרום הודו הביס את האחשדרפנים המערביים בסוף המאה ה-2 לספירה, ובכך כבש מחדש את אזוריהם הדרומיים במערב ובמרכז הודו, מה שהוביל לשקיעת האחשדרפנים המערביים.
יאג'נה סרי סטאקרני השאיר כתובות במערות נאשיק, מערות קנהרי (אנ') וגונטור (אנ'), המעידות על גודל ההיקף המחודש של טריטוריית סאטווהאנה. ישנן שתי כתובות של יאג'נה סרי סטאקרני בקנהרי, במערה מס' 81, ובמערת צ'איטיה מספר 3. במערות נאשיק, יש כתובת אחת של יאג'נה סרי סטאקרני, בשנה השביעית למלכותו.
עם זאת, ישנה אפשרות שהאזורים של פונה ונאשיק נותרו בידיהם של מלכי סאטווהאנה מאז תקופתו של גאוטמיפוטרה סטאקרני לאחר ניצחונו על נהאפנה (השרידים האפיגרפיים בשני האזורים הללו באותה תקופה הם אך ורק משושלת סאטווהאנה).